
             REPUBLIKA HRVATSKA
SISAČKO-MOSLAVAČKA ŽUPANIJA
         OPĆINA MARTINSKA VES
               OPĆINSKO VIJEĆE
      Povjerenstvo za izbore i imenovanja

KLASA: 061-01/26-01/01
URBROJ: 2176-15-01/4-26-1
U Martinskoj Vesi, 28.listopada 2026. godine

Na temelju članka 10. stavka 2. Odluke o javnim priznanjima Općine Martinska Ves („Službeni vjesnik“ broj 56A/18), Povjerenstvo za izbore i imenovanja  objavljuje Javni poziv za podnošenje prijedloga za dodjelu Javnih priznanja Općine Martinska Ves u 2026. godini

JAVNI POZIV
za podnošenje prijedloga za dodjelu Javnih priznanja Općine Martinska Ves u 2026. godini


1. Javna priznanja Općine Martinska Ves dodjeljuju se kao:

a) Počasni građanin Općine Martinska Ves 
b) Nagrada Općine Martinska Ves za životno djelo 
c) Javno  priznanje Općine Martinska Ves
d) Godišnja nagrada Općine Martinska Ves 

2. Javna priznanja  Općine Martinska Ves dodjeljuju se za: iznimna dostignuća i doprinos od osobitog značaja za razvitak i ugled Općine Martinska Ves, a poglavito za naročite uspjehe u unapređivanju gospodarstva, znanosti, kulture, zaštite i unapređivanja čovjekovog okoliša, sporta, tehničke kulture, zdravstva, zaštite i spašavanja i drugih javnih djelatnosti te za poticanje aktivnosti koje su tome usmjerene.

3.  Kriteriji za dodjelu Javnih priznanja  Općine Martinska Ves:
a) Počasni građanin Općine Martinska Ves
[bookmark: page2]Počasnim građaninom Općine Martinska Ves mogu biti proglašeni građani Republike Hrvatske  i drugih država koji su osobno i izuzetno doprinijeli napretku Općine Martinska Ves, Sisačko-moslavačke županije i Republike Hrvatske u cjelini, kao i podizanju ugleda i promidžbi na svim područjima gospodarskog i društvenog života, te dali izuzetan doprinos Općini Martinska Ves u uspostavljanju veza  na lokalnoj razini  u međunarodnim kontaktima. 

b) Nagrada Općine Martinska Ves za životno djelo 
Nagrada Općine Martinska Ves za životno djelo je javno priznanje koje se dodjeljuje fizičkoj osobi, neovisno o njenom prebivalištu.
c) 
Nagrada Općine Martinska Ves za životno djelo je javno priznanje koje se dodjeljuje za cjelovito djelovanje koje je pojedinac ostvario u tijeku svog radnog i životnog vijeka u određenom području i/ili u svekolikom radu u društvenom životu te koje predstavlja izuzetan i osobito vrijedan doprinos razvoju i ugledu Općine Martinska Ves.
c) Javno  priznanje Općine Martinska Ves
Javno  priznanje  Općine Martinska Ves je javno priznanje koje se može dodijeliti za doprinos i postignuća iz točke 2. ovog Javnog poziva, neovisno o vremenskom periodu unutar kojega su ostvarena,  a čije je djelovanje usmjereno na jasno  definirano  područje, s određenim ciljem i svrhom. Javno  priznanje  Općine Martinska Ves dodjeljuje se fizičkoj ili pravnoj osobi neovisno o prebivalištu odnosno sjedištu.
d) Godišnja nagrada Općine Martinska Ves 
Godišnja nagrada Općine Martinska Ves je javno priznanje koje se dodjeljuje fizičkim i pravnim osobama za osobite radne i poslovne rezultate te za doprinos i postignuća iz područja navedenih u  točki 2. ovog Javnog poziva ostvarene u tekućoj godini za koju se godišnja nagrada i dodjeljuje.

4. Prijedlog za dodjelu Javnih priznanja  Općine Martinska Ves mogu podnijeti: 
· Općinski načelnik
· Radna tijela Općinskog vijeća
· Članovi Općinskog vijeća
· Pravne osobe uključujući  ustanove, vjerske zajednice, političke stranke, udruge građana i posebne skupine građana
· Druge fizičke i pravne osobe
   Nitko ne može biti podnositelj prijedloga za dodjelu javnog priznanja samome sebi. 

5. Pisani prijedlog za dodjelu Javnog priznanja Općine Martinska Ves obavezno sadrži sljedeće  podatke:
· ime i prezime odnosno naziv podnositelja prijedloga, prebivalište ili sjedište podnositelja prijedloga, 
· osobno ime ili naziv pravne osobe na koju se prijedlog odnosi uz navođenje osnovnih podataka o istoj, 
· naziv javnog priznanja iz točke 1. ovog Javnog poziva i područje za koje se podnosi prijedlog, te 
· obrazloženje prijedloga odnosno opis postignuća i doprinosa radi kojih se predlaže dodjela javnog priznanja Općine Martinska Ves
· vlastoručni potpis podnositelja prijedloga odnosno ovlaštene osobe podnositelja i pečat ukoliko se radi o pravnoj osobi
      Na traženje Povjerenstva za izbore i imenovanja, podnositelj prijedloga dužan je dostaviti i      
      dodatnu dokumentaciju i dati pojašnjenja.
      Prijedlozi koji nisu podneseni u skladu s navedenim odredbama neće se uzeti u razmatranje. 

6. Rok za podnošenje prijedloga:
Rok za podnošenje prijedloga je 12. listopada 2026. godine do 12.00 sati (zaprimljeno na     
urudžbenom neovisno o načinu slanja).
            Nepotpuni prijedlozi i prijedlozi podneseni nakon isteka roka neće se razmatrati.

7. [bookmark: _GoBack]Način dostave prijedloga (isključivo na propisanom Obrascu koji je prilog ovom Javnom pozivu): 
· Osobnom dostavom  ili poštom na adresu Općine Martinska Ves: Općina Martinska Ves, Desna Martinska Ves 67, 44201 Martinska Ves s naznakom na omotnici „Prijedlog za dodjelu Javnog priznanja Općine Martinska Ves u 2026. godini“ ili 
· elektroničkom poštom s naznakom „Prijedlog za dodjelu Javnog priznanja Općine Martinska Ves u 2026. godini“ na adresu elektroničke pošte: opcina@martinskaves.hr

8. Objava Javnog poziva:
Javni poziv objaviti će se na mrežnim stranicama Općine Martinska Ves: www.martinskaves.hr.

9. Ostale informacije:
        Sve ostale informacije u vezi Javnog poziva moguće je dobiti pisanom komunikacijom na adresu     
         elektroničke pošte: opcina@martinskaves.hr i procelnica@martinskaves.hr  

